උදාවී ඇති තත්ත්වය අවබෝධ කරගත් ශ්‍රී වික්‍රම රාජසිංහ රජු දළදා වහන්සේ ඉවතට වැඩම කිරීමේ කටයුත්ත ඉඹුල්මල් ගෙදර රාළ සහ තවත් භික්ෂූන් වහන්සේලා කීප නමකට පවරා, තමන්ට හිතේෂී දොරගමුවේ පිහින රාළත්, මොළංගොඩ පිහින රාළත්, හේවා විස්සේ මඩුප්පිලි රාළත් කැටිව, තමන්ගේ බිසෝවරුන්ද සමගින් උඩවත්ත කැලෑව හරහා ගමන්කර, මහවැලි ගඟෙන් එතෙරවී, මැද මහනුවර, උඩපිටියේ ගල්ලැහැවත්තේ බොමුරේ ආරච්චිගේ නිවසට පැමිණියෝය.